dh-unibe/image-text_koenigsfelden-charters-post-1500 huggingface dataset:
Wir, Johans von Tengen, vrie, ✳ und Anna, min elich wirtinne, gnant von Wartenfels, ✳ vergehen und tuͦn chunt allen den, die disen brief
sehent oder horent lesen, ✳ das wir mit guͦtem willen und bedahtem muͦt, ✳ gesunt libes und sinnes ✳ kamen fùr den hochgebornē fursten
un̄ unsˀn gnedigen hˀren hˀtzog Alb̄, hˀtzogen ze Osterˀ, ✳ ze Styr ✳ und ze Chernd̄, ✳ und gaben da uf an sin hant ✳ und verzigen uns da
vor im ✳ fùr uns un̄ unser erben ✳ zuͦ Heinrichs handen von Wartenfels aller ansprach ✳ un̄ aller der rehtung, ✳ so wir oder unser erben ✳ nu ✳ odˀ
har nach gehaben moͤhten zuͦ den guͤtern, so hie nach geschriben stant. ✳ des ersten, zuͦ dem hof ze Obernernlisbach, der jerlich giltet nûn
maltˀ dingels, ✳ fùnf malter habˀn, ✳ ein stuck an gˀsten, ✳ drù swin, der jeglichs gelten sol zehen schill̄ pfennīg, hundert eygˀ un̄ zwelf huͤnr. ✳
it̄, ein schuͦppuͦs lit ze Nydernernlisbach ✳ und horet in den selben hof, dù giltet ein swin, ✳ ein schaf, sol ahtzehen pfennīg geltē, un̄ ein huͦn. ✳
it̄, ein schuͦppuͦs lit ze Lostorf ✳ un̄ giltet zwo vierdenzal dingels, ein vierdenzal habˀn, drizig eygˀ und drù huͤnr. ✳ it̄, un̄ ein mùli lit oͧch ze ✳
Lostorf, ✳ dù giltet fùnf mùtt kˀnen, sehs vierteil mùlikorns, vierzehen schilling und vier vasnahthuͤnr. ✳ disù guͤter allù un̄ ir̄ jeglichs
besunder ✳ hat der vorgnant Heinr̄ von Wartenfels ze koͧffend gegeben ✳ mit unserm gunst un̄ guͦtem willen ✳ den geistlichen frowē der
epthissenn un̄ dem convente ze Chùngesfelt Sant Claren ordens in Costentzer bistuͦm ✳ fùr lidig eigen, ✳ also das die vorgnantē ✳
frowē von Chùngesfelt un̄ ir gotzhus dù guͤter haben un̄ niessen sùllent mit allē nùtzen un̄ rehten ✳ un̄ guͤter gewonheit, ✳ als si dˀ vorgnante
Heinr̄ von Wartenfels har braht hat. ✳ un̄ sùllē wir ✳ un̄ unser erben si dar an in deheinē weg sumen noch irren. ✳ und des ze einē ùrkunde, so henckē wir unser ingesigel an disen brief, ✳ der gegeben ist ze Dyessenhofen, an sant Martins tag, ✳ do man zalte von
Christes gebuͦrte drùcehenhundert jar, ✳ dar nach in dem siben und drizigostem jar. ✳
Königsf. 169
Kgsf. 169
337
Staatsarchiv
AARGAU
ein verzùg br₎ um̄ den hoff zuͦ Ober Aͤrlispach
und guͤtˀ ✳ zuͦ Lostorff ✳ und Nider Aͤrlispach
dˀ ✳ vij ✳
✳ K ✳
N ✳ ✳ 6 ✳
Nͦ✳ 17 ✳
ùbˀ Obˀn Erlispach
Ober Erlispach
Lostorff ✳ ✳